খস জনগোষ্ঠী
খস ( ইংরেজি: /khɑːs/ ; নেপালি: खस) বা খস আর্য হল দক্ষিণ-এশিয়ার বিশেষত বর্তমান নেপালের একটি স্থানীয় ইন্দো-আর্য জাতি-ভাষাতাত্ত্বিক জনগোষ্ঠী। তবে ভারতের উত্তরাখণ্ড (কুমায়ুন-গাড়োয়াল), হিমাচল প্রদেশ এবং জম্মু ও কাশ্মীর রাজ্যগুলোতেও স্বল্প সংখ্যক খসের বসতি রয়েছে।[তথ্যসূত্র প্রয়োজন] খস জনগোষ্ঠীর লোকেরা খস ভাষায় কথা বলে। তারা পার্বত্য, পার্বতী এবং পাহাড়ি বা গোর্খালি নামেও পরিচিত। খস শব্দটির সাথে নেতিবাচক বাঁধাধরা অর্থ জড়িত ধাকার কারণে তা এখন অপ্রচলিত হয়ে পড়েছে। এর পরিবর্তে তারা অর্থাৎ খস লোকজন বাহুন এবং ছেত্রির মতো ভিন্নতর নামে সম্প্রদায়গত পরিচয় গ্রহণ করেছে।